Federico Zuccari

Federico Zuccari, alebo tiež Federigo Zuccaro (* asi 1542/1543, Sant'Angelo in Vado, Taliansko† 20. júl 1609, Ancona) bol taliansky manieristický maliar a architekt, činný ako v Taliansku tak aj v zahraničí.

Životopis 
Prvé zmienky o jeho práci pochádzajú z roku 1550, kedy sa presťahoval do Ríma, kde pracoval so svojím bratom Taddeom. Pomáhal pri freskovej výzdobe Palazzo Farnese v Caprarola. 

Späť do Ríma ho zavolal pápež Gregor VIII., aby pokračoval na zákazke pre kaplnku Pauline vo Vatikáne. Navštívil Brusel, kde vytvoril sériu kartónov pre tkáčov tapisérií. Roku 1574 odišiel do Anglicka, kde dostal zákazku na maľbu portrétov kráľovnej Alžbety I., sira Nicholasa Bacona, sira Francisa Walsinghama, Charlesa Howarda a ďalších . 

Namaľoval tiež portrét Muž s dvoma psami, v Palazzo Pitti vo Florencii, a obraz Mŕtvy Kristus s anjelmi v Galleria Borghese. Roku 1585 prijal ponuku Filipa II. na výzdobu El Escorialu . Pracoval v paláci od januára 1586 do konca roka 1588. Kráľovi sa mnoho jeho malieb nepáčilo a boli premaľované. Jeho nástupcom bol Pellegrino Tibaldi. 

Ako jeho súčasník Giorgio Vasari, bol aj Zuccari umeleckým kritikom a historikom. Jeho hlavné dielo L'idea de 'Pittori, Scultori, ed Architetti (1607) bolo však oveľa menej populárne.

Krátko pred svojou smrťou bol povýšený do rytierskeho stavu.

Dielo (výber) 
 Kaplnka Grimani, San Francesco della Vigna, Benátky
 Kaplnka Pucci Chapel v kostole Trinità dei Monti, Rím
 San Marcello al Corso, Rím
 Katedrála v Orviete, Orvieto
 Oratórium del Gonfalone, Rím 
 Santa Maria del Fiore, Florencia (začal Giorgio Vasari)
 Villa d’Este, Tivoli 
 Cappella Paolina, Vatikán
 Santa Caterina dei Funari, Rím
 Predsieň Baziliky sv. Marka, Benátky
 Sala del maggior consiglio, Dóžov palác, Benátky

Iné projekty

Externé odkazy 
 Taddeo a Federico Zuccari na stránke múzea Getty

Zdroj 

Talianski maliari
Narodenia v 16. storočí
Úmrtia 20. júla
Úmrtia v 1609